b'\n_START_ARTICLE_\nPoletje na okenski polici\n_START_SECTION_\nVsebina\n_START_PARAGRAPH_\nRoman govori o 14-letnem dekletu, ki \xc5\xbeivi v bloku z materjo. Star\xc5\xa1a sta lo\xc4\x8dena. Kljub lo\xc4\x8denim star\xc5\xa1em ima dekle dober odnos z o\xc4\x8detom. Dekle po kon\xc4\x8danem 1. letniku gimnazije (v \xc4\x8dasu poletnih po\xc4\x8ditnic) svoj prosti \xc4\x8das pre\xc5\xbeivlja s prijateljico Ne\xc5\xbeo ali na okenski polici. Z nje vidi na sosednji blok in \xc4\x8daka na Gregorja, fanta v katerega je zaljubljena. Gregorja vidi le enkrat na leto, takrat ko Gregor obi\xc5\xa1\xc4\x8de mati med poletnimi po\xc4\x8ditnicami. Ne\xc5\xbea je njena edina in najbolj\xc5\xa1a prijateljica. Sre\xc4\x8dujeta se skoraj vsak dan. Ne\xc5\xbea ji pomaga pri osvajanju Gregorja, ona pa Ne\xc5\xbei pri u\xc4\x8denju angle\xc5\xa1\xc4\x8dine. Ko je Ne\xc5\xbeo fant razo\xc4\x8daral, saj jo je hotel le izkoristiti, ji pomaga pozabiti tudi to. Skupaj kujeta na\xc4\x8drte za osvojitev Gregorja. Gregor je njen sanjski fant, v katerega se je zaljubila \xc5\xbee v drugem razredu. Med po\xc4\x8ditnicami ga je ves \xc4\x8das \xc4\x8dakala na okenski polici, le za to, da ga je potem lahko nekaj sekund gledala, ko je prihajal in odhajal v stanovanje. Na morju sta se sre\xc4\x8dala in tam jo je povabil na zabavo. Zaradi tihe narave se je je udele\xc5\xbei s tihim nasprotovanjem, vendar jo o\xc4\x8de pregovori. Tam ugotovi, da je Gregor popolno nasprotje njenih sanj, saj kadi, pije alkohol in ima vsak dan drugo punco. Zaradi tega \xc4\x8dedalje manj misli nanj, veliko premi\xc5\xa1ljuje o An\xc5\xbeetu. An\xc5\xbee je fant, ki je med po\xc4\x8ditnicami pri\xc5\xa1el v stanovanje k babici, ki je \xc4\x8distila stopnice. Najprej se ji zdel \xc4\x8duden, nato pa ji postane v\xc5\xa1e\xc4\x8d. Spozna, da An\xc5\xbee ni \xc4\x8dudak, vanj se zaljubi, postaneta par._NEWLINE_Zgodba se dotika razli\xc4\x8dnih tematik, ki pestijo najstnike: ljubezen, odnosi v dru\xc5\xbeini, \xc5\xa1ola, lastna samopodoba in prijatelji. Vse to te\xc5\xbei tudi glavno junakinjo romana, a na trenutke dobimo ob\xc4\x8dutek, da sama vsebina bolj prikazuje opazovanje dekleta, saj je napisan v prvi osebi.\n_START_SECTION_\nGlavne osebe\n_START_PARAGRAPH_\nDekle, ki pripoveduje zgodbo - Je zelo mirna in prijazna. Zaljubljena je v fanta Gregorja. Stara je 14 let in njena najbolj\xc5\xa1a prijateljica je Ne\xc5\xbea._NEWLINE_NE\xc5\xbdA - Je \xc5\xbeivahna, odlo\xc4\x8dna in samozavestna. \xc4\x8cisto druga\xc4\x8dna od prijateljice._NEWLINE_MATI - Mlada, stroga in odgovorna. Zelo jo skrbi za svojo h\xc4\x8der._NEWLINE_O\xc4\x8cE - Je zelo prijazen \xc4\x8dlovek in svoji h\xc4\x8deri pusti veliko stvari. Velikokrat jo pusti samo doma, v\xc4\x8dasih jo pelje v kino.\n_START_SECTION_\nOcene in nagrade\n_START_PARAGRAPH_\nLeta 2007 je prejela nagrado ve\xc4\x8dernica, ki jo podeljuje \xc4\x8dasopisna hi\xc5\xa1a Ve\xc4\x8der. \xc5\xbdirijo so sestavljali Tone Partlji\xc4\x8d, Vida Medved Udovi\xc4\x8d, Darka Tancer Kajnih, Ida Mlakar in Petra Vidali.\n_START_SECTION_\nIzdaje in prevodi\n_START_PARAGRAPH_\nPrva slovenska izdaja romana iz leta 2006 (COBISS)\n_START_SECTION_\nZbirka\n_START_PARAGRAPH_\nRoman je iz\xc5\xa1el v zbirki Dober dan, roman pri zalo\xc5\xbebi DZS d.d.,'